Title: OCR Document
Author: Readiris
Last saved by: skolka
Company: I.R.I.S.

Základná škola s materskou školou Hlinisko 320 Liptovská Teplá 034 83
Materská škola

Správa o výchovno-vzdelávacej činnosti, jej výsledkoch a podmienkach za školský rok  2021/2022

l. Základné identifikačné údaje: 
   Názov školy: Základná škola s materskou školou, Hlinisko 320, 034 83 Liptovská Teplá 
   Adresa školy: Hlinisko 320, 034 83 Liptovská Teplá
   Telefón: 0908 629 506, 0947 922 263, 0947 905 651
   skola@zstepla.edu.sk
   www.hettp://zstepla.edupage.org

   Zriaďovateľ: Obec Liptovská Teplá, 034 83
   Mená vedúcich zamestnancov školy a ich funkcia:
   Riaditeľ:  Mgr. Miroslav Ondrejka
   Zástupkyňa riaditeľa:  Mgr. Jana Hancková
   Zástupkyňa riaditeľa pre MŠ:  Miroslava Kašáková

    Údaje o rade školy: 
    Predseda: ing. Juraj Taliga
    Počet členov: 11
    Počet stretnutí: 0

    Metodické združenie:
    Vedúca MZ: Mgr. Dominika Bartánusová
    Počet členov: 3
     
2. Údaje o počte detí:
    15. september          počet spolu: 37     chlapcov: 16         dievčat: 21
    30. jún                                          37                     16                       21      
     z toho integrovaných: 0
     
    Počet zaškolených detí:  11	z toho PPPPvZ v šk. roku 2021/2022: 1
    Počet zapísaných detí na šk .rok  2021/2022:  37
    Počet stravníkov: 42       detí: 37	           dospelí: 5
    Kapacita MŠ:  36 detí

3. Počet tried v šk. roku 2021/22 a počet detí v jednotlivých triedach
    15. september    I.tr.   16 detí                II.tr.  21 detí     
                                    
    30. jún               I.tr.   16 detí                II. tr.  21detí     
                                 
4 . Údaje o počte nepedagogických zamestnancoch:
      upratovačka
      počet spolu:               fyz. stav  - 1 
                                   prepoč. stav – 1,0

5. Údaje o počte pedagogických zamestnancov
    Počet spolu:                 fyz. stav - 4
                                  prepoč. stav – 4,0
     z toho kvalifikovaných:  4   
     nekvalifikovaných:  0
     dôchodcov:  0
     študujúcich:  1

6. Absolvovanie kvalifikačnej (rigoróznej skúšky):
     I. kvalif.: ukončené: 0	prihlásení: 0
     II. kvalif.: ukončené: 0	prihlásení: 0
     Mená navštevujúcich VŠ aj ročník: Iveta Sameková tretí ročník
     Mená prihlásených na VŠ v šk. roku 2022/2023: 0 

7. Funkčné vzdelávanie: absolvovanie: Miroslava Kašáková r. 2002,  funkčné inovačné vzdelávanie 
     r. 2011, r.2018
     prebiehajúce: 0
     prihlásené: 0

8. Vzdelávanie pedagogických zamestnancov:
     Počet pedagógov, ktorí sa v školskom roku 2021/2022 vzdelávali: 1
9. Spolupráca so základnou školou (stručné zhodnotenie):
    Základná škola podporuje  zameranie ŠkVP materskej školy. Vytvára dobré podmienky pre vzájomnú spoluprácu. Deti materskej školy pravidelne využívajú priestory školskej telocvične a areálu školy. Triedne učiteľky MŠ sa zúčastňujú na zápise detí do prvého ročníka a v priebehu školského roka spolupracujú s učiteľkami prvého stupňa ZŠ. Na niektoré podujatia sa vzájomne pozývame ( divadelné predstavenia, branné dni v ZŠ a pod. ). 
V školskom roku 2021/2022 neboli triedne učiteľky prizvané na zápis do prvého ročníkazákladnej školy.
10. Priestorové a materiálno - technické podmienky MŠ:
      Materská škola  je dvojtriedna s kapacitou 36 detí. Poskytuje celodennú starostlivosť deťom vo veku     od 3 – 6 rokov a deťom s odloženou povinnou školskou dochádzkou.  Materská škola poskytuje deťom aj možnosť poldennej výchovy a vzdelávania.  
     Materská škola je umiestnená v účelovej budove. Prízemie tohto predškolského zariadenia tvorí vstupný priestor, WC, umyvárne, dve triedy s príslušnými priestormi, dve spálne, kanceláriu zástupkyne školy, miestnosť pre prevádzkového zamestnanca. Na poschodí  je umiestnená kuchyňa a jedáleň v ktorej sa stravujú aj žiaci a zamestnanci ZŠ. Poschodie má spoločný vchod s MŠ, s prízemím ho spája vnútorné schodište. V prevádzke sú dve triedy s možnosťou celodenného pobytu. V čase letných prázdnin je prevádzka zariadenia prerušená z hygienických dôvodov najmenej na jeden mesiac. V tomto období podľa pokynov riaditeľa školy vykonáva prevádzková zamestnankyňa upratovanie a dezinfekciu priestorov, pedagogický zamestnanci čerpajú dovolenky podľa plánu dovoleniek.
     Materská škola sa nachádza v pekne upravenej záhrade areálu základnej školy. Svojou polohou vytvára vhodné podmienky na dostatočný pobyt detí vonku v čistom prostredí udržiavanej zelene a na čerstvom vzduchu počas všetkých ročných období. Na športové aktivity má k dispozícii aj dva školské ihriská a telocvičňu základnej školy.
     Každoročne prechádza  materská škola zmenami. Od jej vzniku ako spoločného zariadenia ZŠ s MŠ boli rozšírené priestory spální, vymenené okná za plastové, vymenené koberce, stoly, stoličky, nábytok v triedach, postieľky, v sociálnych zariadeniach a na chodbe boli vymenené obkladačky a dlažba. V triedach sme vytvorili námetové a hracie kútiky, neustále doplňujeme didaktické pomôcky, hračky a výtvarný materiál.     
     Prostredie vytvára podmienky na celkovú pohodu dieťaťa. Pri výbere zariadenia a nábytku sme zohľadňovali bezpečnostné a hygienické normy. Triedy sú útulné a príjemné. Spoločne s deťmi si priestory dotvárame, zdobíme a zútulňujeme, dbáme o poriadok a estetickú úpravu. Usporiadanie triedy sme volili tak, aby: 

-	umožnilo deťom komunikáciu pri spoločných činnostiach ,
-	uľahčilo dieťaťu voľný styk s najbližším okolím,
-	uľahčilo dieťaťu prístup k hračkám a pomôckam,
-	umožnilo dieťaťu plánovať a vytvárať hrové prostredie podľa vlastného zámeru,
-	umožnilo dieťaťu poznať vlastné pracovné tempo a umožniť mu uvedomiť si vlastné možnosti,
-	umožnilo dieťaťu ponechať vlastný výtvor v prostredí,
-	umožnilo dieťaťu tvoriť podľa vlastných predstáv na základe samostatného rozhodovania sa pri výbere činností,
-	bolo bezpečné, hygienické, estetické a funkčné,
-	umožňovalo dodržiavanie vopred stanovených pravidiel deťmi a učiteľkami pri ukladaní hračiek a pri manipulácii s predmetmi, učebnými pomôckami.

Vo vnútornom prostredí sme vymedzili:

-	voľný priestor pre pohybové aktivity a pohybové hry
-	priestor pre hry a pracovné aktivity (hrové a pracovné kútiky).

     Areál materskej školy tvorila školská záhrada s hojdačkami a pieskoviskom. Preliezky a hojdačky nespĺňali bezpečnostné normy , boli demontované a nahradené strunovými hojdačkami. V záhrade pribudli detské domčeky a na svahu sme osadili detské šmýkačky.  Na asfaltovom priestranstve je  označené   dopravné ihrisko.  Používame aj školské ihrisko, ktorého užívateľom je spoločné zariadenie ZŠ s MŠ. Záhrada je zabezpečená oplotením. 

I. Riadiaca činnost'
  „Materská škola podporuje osobnostný rozvoj detí v oblasti sociálno – emocionálnej, intelektuálnej, morálnej, estetickej, rozvíja schopnosti a zručnosti, utvára predpoklady na ďalšie 
vzdelávanie. Pripravuje na život v spoločnosti v súlade s individuálnymi a vekovými osobitosťami detí.“   

Vlastné ciele  a poslanie výchovy a vzdelávania v ŠkVP na našej materskej škole:

•	deti budú poznávať prírodu a jej zákonitosti ako súčasť každodenného života,
•	poznatky  budú získavať prostredníctvom hier a vedomostných súťaží, 
•	deti sa budú pravidelne zúčastňovať na pohybových  aktivitách a športových  podujatiach, 
•	deti spoznajú význam starostlivosti o svoje zdravie, 
•	deti sa budú vedieť slobodne, vekuprimerane vyjadriť a presadiť s ohľadom na práva a potreby iných. 

          Materská škola Liptovská Teplá, ako súčasť ZŠ s MŠ Hlinisko 320, Liptovská Teplá (ďalej len „materská škola“), je školou, ktorá uznáva a u detí rozvíja tieto hodnoty: 
•	láska k prírode,
•	túžba po vzdelaní,
•	vzájomná úcta,
•	radostné prežívanie života,
•	zodpovednosť za svoje zdravie,
•	rešpektovanie jedinečnosti každej osobnosti.

      5. Kontrolná činnost':

Ciele kontrolnej činnosti vychádzajú z odporúčaní  Sprievodcu školským rokom ministerstva školstva pre školský rok 2021/2022.

          Počet hospitácií:  V tomto školskom roku bolo vykonaných  6 vzájomných hospitácií. Z hospitácií      sú založené hospitačné záznamy a boli odsledované  plnenia odporúčaní.

Ciele hospitácií vo vzťahu k deťom:

Sledovať a zhodnotiť: 
-	hodnotenie a sebahodnotenie detí vo vzťahu k vlastnému pokroku,
-	schopnosť detí vyjadriť vlastné názory a postoje,
-	úroveň pohybových zručností detí, zvládanie telovýchovných cvičení,
-	základné znalosti detí o bezpečnom a etickom správaní sa na komunikáciách, predchádzanie detským úrazom,
-	grafomotorický prejav detí – správnosť uchopenia písadla, správnosť polohy dieťaťa v sede pri písaní.

Ciele hospitácií vo vzťahu k učiteľke:

Sledovať a zhodnotiť: 
-	plnenie naplánovaných výchovno – vzdelávacích cieľov s rešpektovaním aktuálnych potrieb detí,
-	dostatok podnetov na vyjadrovanie poznatkov, názorov a postojov detí,
-	dodržiavanie psychohygieny pri realizácii pohybových a relaxačných cvičení a edukačných aktivít s telovýchovným zameraním,
-	rešpektovanie pedagogických zásad s dôrazom na zásadu primeranosti ( výber cvikov, počet opakovaní) a postupnosti ( postupné precvičenie svalových skupín od hlavy až po päty),
-	vhodnosť motivácie a stimulácie, osobný vzor a pozitívny prístup k podnecovaniu detí k pohybovej aktivite,
-	dostatok priestoru na spontánne pohybové aktivity.

Odporúčania: Pravidelnou kontrolnou činnosťou prispieť k zvýšeniu kvality edukačného procesu a plynulému chodu prevádzky MŠ. Hospitačnú činnosť zamerať na  využívanie progresívnych metód a foriem práce, do praxe aplikovať poznatky získané individuálnym vzdelávaním.

II. Výchova a vzdelávanie

Výchovu a vzdelávanie detí sme  realizovali podľa ŠkVP materskej školy, ktorý bol vypracovaný v zmysle ŠVP schváleného 6. Júla 2016. 

 Jazyk a komunikácia
     
     Učiteľky cielene uplatňovali metódu maľované čítanie, kalendár počasia a ranný kruh. Deti komunikujú radi a spontánne, väčšinou kultivovane a s primeranou hlasitosťou, intonáciou a tempom reči. Sledujeme každoročný nárast detí s poruchami výslovnosti ( nesprávnou výslovnosťou viacerých hlások -sykavky a slabikotvorné spoluhlásky). Častými rozhovormi a dialógmi sa vytváralo partnerské komunikačné prostredie , čo prispelo k rozvíjaniu a skvalitňovaniu komunikačných a sociálnych
kompetencii.
     U niektorých detí pozorujeme problém s formálnym a neformálnym používaním jazyka, ( tykanie a vykanie) riešili sme aj častejšie sa vyskytujúci problém s používaním nevhodných a vulgárnych slov.
Pri svojej netrpezlivosti deti vstupujú do reči iných, preto sme kládli dôraz na upevňovanie pravidiel pri vedení dialógu, diskusie.
     Deti majú kladný vzťah ku knihám, radi po nich siahnu, dokážu sa v nich dobre orientovať. Poukázali sme na kľúčové aspekty písanej reči jej obsah a formu a vzájomné súvislosti. Viedli sme deti, aby chápali počutý text, aby pochopili význam písaného textu pre ďalšie vzdelávanie a život. Chceli sme vzbudiť u detí záujem o písaný text návštevou knižnice, deti spoznávali aj písanú kultúru a knižné konvencie. 

Závery a opatrenia:

• intenzívne spolupracovať s rodičmi,
• včas diagnostikovať poruchu reči a využívať spoluprácu s logopédom,
• dôraz klásť na písanú reč a jej charakteristiky,
• utvárať predčitateľské návyky detí a predstavy o podstate a povahe vzdelávania.

Matematika a práca s informáciami

     Deti prejavujú veku primeraný záujem o matematické operácie, odoberajú, prikladajú, triedia a porovnávajú predmety, tvary a skupiny bez väčších problémov. Poznajú čísla, denne vykladali dátum na kalendári, vedia určiť viac, menej, rovnako. Mladšie deti pracovali s počtom a číslami do 6-10, staršie deti bez problémov do 20 a viac. Všetky deti poznajú číselný rad do 22, denne v rannom kruhu sa sami spočítavali (staršie deti).
     Veku primerane zvládajú aj základy geometrie, vo väčšine prípadov bezchybne rozoznávajú základné geometrické tvary, farby, dokážu odmerať dĺžku krokom, šnúrkou, nájdu hľadané cestičky.
     Väčšie problémy mali deti ani so sudoku, či orientáciou sa na štvorcovej sieti. Staršie i mladšie deti ovládajú základy práce s digitálnou hračkou ako je „ Bee-Bot“, kniha Hravé čítanie, či samotná práca pri interaktívnej tabuli. Niektoré deti mali rezervy v oblasti logického myslenia ( riešenie problémových úloh, sudoku, logiko primo), ale sú aj deti , ktoré vedia počítať nad rámec a operácie s číslami veľmi dobre ovládajú. V čase hier a hrových činností i organizovane deti za pomoci učiteliek vyhľadávali
informácie z kníh a encyklopédii , časopisov , atlasov, pomocou IKT využívaním vhodných edukačných programov.
.
Závery a opatrenia:

• odporúčame zamerať pozornosť na prácu s geometrickými tvarmi a útvarmi (tangram, puzzle),
• zadávať problémové úlohy tak, aby sa deti cvičili v rôznych spôsoboch riešenia a
zdôvodňovania postupov,
• klásť otázky deťom zrozumiteľne, aby samy vedeli formulovať otázky v jednoduchom tvare,
• zaraďovať aktivity spojené s bádaním a objavovaním a spájať nové poznanie s pozitívnou
emóciou.

Človek a príroda

     Zážitky a skúsenosti detí z pozorovania, umocňovali ich chápanie a porovnávanie vzťahových a príčinných súvislostí zmien v prírode. Edukačné aktivity boli zamerané k osvojeniu si správnych environmentálnych postojov , kladnému vzťahu k prírodnému prostrediu. Deti radi vyjadrovali svoje pocity, postoje i vlastné skúsenosti s prírodou. Hodnotili názory, či konanie iných ľudí, hľadali nástroje, možnosti, ako šetrne zaobchádzať s prírodou. Zážitkovou formou (sadenie, klíčenie, polievanie, kyprenie, pozorovanie, hrabanie, experimenty, pokusy...) spoznávali rozdiel medzi živou a neživou prírodou. Deti neustále kládli otázky, hľadali odpovede v encyklopédiách, i vlastnou skúsenosťou.
      Na elementárnej úrovni majú predstavu o fungovaní ľudského tela a jeho častiach. Deti pravidelne vedú s učiteľkami diskusiu na tému dentálne hygiena, denne praktizujú čistenie zubov po obede. 

Závery a opatrenia:

• pri realizácii rôznych činností byť pre deti vzorom zvedavej a bádavej osoby,
• odporúčame spoluprácu s miestnou farmou, 
• rozširovať zmysluplné poznávanie detí, reagovať na ich podnety, prijímať
názory a informácie z iných zdrojov.

Človek a spoločnosť

     Učiteľky sprístupňovali poznatky deťom zrozumiteľným spôsobom, nadväzovali s nimi bezprostredný , partnerský kontakt. Využívali aktuálne situačné, hrové a vzdelávacie aktivity na stimulovanie verbálneho prejavu detí.
     Počas hier a hrových činností, v edukačných aktivitách predovšetkým pri hre vo dvojiciach , či v skupine, , kde sa vyžaduje kooperácia , pomoc, dohoda, sa deti cvičia v týchto zručnostiach. V priebehu hry sa deti učia hodnoteniu, kritickému mysleniu, komunikácii s láskou, ohľaduplnosti a porozumeniu. Deti majú priestor pre vyjadrenie svojich vlastných pocitov, vlastného aktuálneho stavu v rannom kruhu. Formulovali svoje návrhy, myšlienky , plánovali výchovno-vzdelávaciu činnosť. V hrách a hrových činnostiach sa situačne rozhodovali, delili si úlohy a zastávali rôzne role. Učiteľky rešpektovali v procese interakcie morálne, osobnostné dispozície detí, mali možnosť vydiskutovať a riešiť problémové a konfliktné situácie. Egoistické správanie niektorých detí vedie k neschopnosti nájsť si kamarátov
a spolupracovať v skupine, rešpektovať rozhodnutie iných.
     Staršie deti sa bez väčších problémov orientujú v časových vzťahoch, ako je ráno, obed, večer... dnes, zajtra...Nedostatky evidujeme v rozlišovaní dní v týždni, mesiacov, v niektorých prípadoch i v pomenovaní ročného obdobia. Deti sa dokážu orientovať v blízkosti MŠ i domova, mnohé pomenujú svoju adresu, číslo domu, poschodie. Problém majú pomenovať rodné mesto, mýlia si pojmy „mesto -štát“. Rozoznávajú štátne symboly a boli oboznámené so štátnou hymnou.
     Osobnou skúsenosťou a používaním ochranných prvkov si uvedomovali pravidlo cestnej premávky - vidieť a byť videný. Podnecovali a rozvíjali sme logické myslenie, venovali sme zvýšenú pozornosť
zdokonaleniu ľavo - pravej orientácie .
     Deti poznajú zdvorilostné frázy a „čarovné slovíčka“, vedia ich situačne použiť. Máme deti, ktoré ťažko ovládajú svoje emócie, vybuchnú, hnevajú sa neadekvátne situácii. .
     V rannom kruhu deti spontánne a úprimne rozprávali o svojich pocitoch, o tom, čo im robí
radosť, čo im chýba... Boli vedené k tomu, aby vzniknuté konflikty riešili pokojne, dohovorom a aby si
z dôsledkov konfliktu dokázali vziať ponaučenie.

Závery a opatrenia:

• nacvičovať prejavy spolucítenia – empatie s inými, vedieť prijímať ostatných v ich
Inakosti (hranie rolí),
• zamerať pozornosť na postavenie jednotlivca v skupine, nácvik schopnosti
deliť sa, darovať pomôcť ( byť tu pre niekoho),
• posilniť schopnosť spolupráce medzi deťmi,
• zaraďovať prosociálne aktivity aj do iných vzdelávacích oblastí,
• podporovať hodnotiace a sebahodnotiace spôsobilosti detí.

Človek a svet práce

     Vyrábali sme spoločne recyklovaný papier s pomôckami a materiálom s návodom od Mondi SCP . V priebehu roka sme sa zaujímali najmä o nevšedné remeslá, povolania ( včelár, bylinkár, archeológ, paleontológ, pekár, potápač...) , ktoré objavovali v rôznych edukačno- tvorivých aktivitách. Odporúčame pozvať do MŠ rodičov, ktorí vykonávajú zaujímavé, či tradičné povolanie, ako jednu z možností spolupráce rodiny a materskej školy. 

Závery a opatrenia:

• témy edukačných aktivít formulovať zrozumiteľne, na úrovni poznania a skúseností detí,
• vytvárať prostredie a materiálne vybavenie pre praktickú realizáciu rôznych pracovných zručností,
• využívať rôznorodosť remesiel rodičov na pestovanie vzťahu k práci cez prezentáciu dospelých,
• tvorivo zaradiť aj exkurzie na prístupné pracoviská.

Umenie a kultúra

Hudobná výchova

Hudobná aktivita priaznivo ovplyvňuje osobnosť dieťaťa, preto sme v priebehu dňa, pri rôznych činnostiach, deťom často spievali detské ľudové a umelé piesne, rozmanitého charakteru. Spevom a počúvaním detských piesní z CD nahrávok sme sa snažili u detí vyvolať atmosféru pohody a radosti. Mladšie deti sme podnecovali k spievaniu jednoduchých piesní v rozsahu 2 – 5 tónov. Spev deti spájali s rytmickým pohybom na mieste – tlieskanie, plieskanie. Deti sa oboznamovali sluchom a zrakom so súborom detských hudobných nástrojov , mali možnosť a príležitosť hrať sa s detskými hudobnými hračkami , hrať na detských rytmických hudobných nástrojoch. Učili sa rozlišovať tempo – spomaľovanie, zrýchľovanie. Poznajú jednoduché pohybové hry so spevom . Rady spievajú a pohybom vyjadrujú rytmus, tempo , melódiu. Všetky obľubujú aj ľudové piesne a tance. vedia spievať s klavírnym a gitarovým sprievodom i za doprovodu flauty. Nedostatky vidíme v rytmike, odporúčame viac zapájať do hudobných činností hru na Orfeovom inštrumentári a počúvanie hudby na pestovanie sústredenia a hudobnej kultúry. Keďže hudba podporuje aj rozvoj reči, veľa detí si prostredníctvom nej zlepšilo aj výslovnosť.

Výtvarná výchova

      Výtvarná výchova je aj odrazom psychického vývoja dieťaťa i jeho momentálnej dispozície, preto má potrebu zanechať hmatateľnú stopu a vyjadriť sa prostredníctvom tohto vyjadrovacieho prostriedku.
     Deti na sklonku predškolského obdobia správne držia grafický materiál, používajú širokú paletu farieb. Figurálne kompozície sú u niektorých detí na veľmi dobrej úrovni . Aj napriek tomu, že deti poznajú časti ľudského tela, v kreslení postavy má viacero detí problémy, postavy kreslia proporcionálne nevyvážené, v náznakoch a veľakrát bez detailov. Deti sa rady zapájali do výtvarných aktivít, ako je modelovanie, lepenie, vystrihovanie, vyfarbovanie, konštruovanie, nedostatky majú v kreslení a maľovaní. Jednotlivci externe a individuálne navštevujú výtvarný krúžok. Prostredníctvom týchto aktivít sa vytvárajú predpoklady budúcej vizuálnej gramotnosti. Výtvarné činnosti sa dobre prepájajú s ďalšími oblasťami poznávania sveta a spontánne deti vyjadrovali svoje nové poznanie vo vlastnom stvárnení i za využitia fantázie. Cez tieto činnosti sa u detí formuje vzťah ku kultúre a umeniu ( verbálna interpretácia diela) s čím úzko súvisí schopnosť komunikovať a vyjadrovať vlastné myšlienky a postoje.
     Jemnú motoriku rozvíjali strihaním, skladaním, lepením, modelovaním, konštruovaním, činnosťami s technickým, prírodným materiálom a činnosťami súvisiacimi s ľudskou prácou. Učiteľky dôsledne pristupovali pri výbere nástrojov a materiálov podporujúcich výtvarnú tvorbu detí, cieľavedome rozvíjali grafomotorické zručnosti detí, ako prípravu na písanie. V cielenom rozvoji grafomotorických zručnosí sme venovali zvýšenú pozornosť správnemu držaniu a tlaku grafického materiálu a dbali sme aj na
správnu polohu tela.

Závery a opatrenia:

• využívať hudbu a výtvarný prejav ako terapeutický účinok - pre psychickú vyrovnanosť a pohodu dieťaťa,
• do výchovno-vzdelávacieho procesu zaraďovať živé koncerty a návštevu výtvarnej galérie,
• zaraďovať častejšie počúvanie hudby a spev učiteľky,
• vytvárať podmienky pre kreatívne riešenie výtvarných a hudobných zadaní – sebavyjadrenie.

Zdravie a pohyb

     Zdravý životný štýl úzko súvisí aj so zdravým a správnym stravovaním. Tu vidíme isté rezervy. Deti odmietajú zeleninu, polievky, šaláty, nátierky , mlieko a aj ovocie. Rodičia často používajú frázy: „ak nechce, nech neje...“Je to následok benevolentnej výchovy zo strany rodičov a dieťa v situácii preberá rolu „veliteľa“ Aj aktivity s environmentálnym a zdravotným zameraním formovali ich postoje k zdravému životnému štýlu , ochrane svojho zdravia a životného prostredia.
     Pohyb a telesná zdatnosť sa rozvíja prostredníctvom pohybových aktivít, naše deti veľmi radi cvičia spontánne, ale aj v riadených činnostiach. Ovládajú základné lokomočné pohyby, sú pohybovo zdatné pri cvičení s náčiním i na náradí. Počas školského roka častokrát cvičili aj za sprievodu hudby. Z našich skúsenosti je málo detí vedených v domácom prostredí ku športu a pohybu a to sa prejavuje v rezervách lokomócie.. 
Celkovo je kolektív detí zdravý, ale chorobnosť  počas roka v chrípkových obdobiach rástla.  Spoločne fandíme našim športovcom , ktorí nás reprezentujú v rámci Slovenska , ale aj obecnému klubu futbalistov, na ktorých tréningy sa chodievame pozerať. 
     Zlepšenie si vyžaduje podporovanie obratnosti i vytrvalosti /obezita detí /cieleným individuálnym prístupom .  Sebaobslužné činnosti detí sú primerané veku, deti sú sebaisté v sebaobsluhe , pri
stolovaní, v udržiavaní poriadku a v uplatňovaní hygienických návykov.

Závery a opatrenia:

• aktivizovať rodičov pre príťažlivé formy spolupráce so školou- konkrétne aktivity zamerané
na pohyb – spoločná sánkovačka za dedinou,
• na telovýchovné aktivity vo väčšej miere využívať školský dvor podľa sezóny a poveternostných podmienok.
  
2.  Počet detí vyšetrených v PPP: 10
          
3. Starostlivost' o integrované deti: Materskú školu v tomto školskom roku nenavštevovali integrované deti.
     
      4. Školský výlet:  Múzeum slovenskej dediny Pribylina 30. 6. 2022

5. Plánované školské a mimoškolské akcie: 

-	vystúpenie detí v kultúrnom dome „Deň úcty k starším“,
-	stretnutie s Mikulášom pri stromčeku,
-	vystúpenie pre rodičov a priateľov školy Vianočná akadémia,
-	pečenie vianočných perníkov,
-	detský karneval,
-	zbieranie vajíčok v školskej záhrade,
-	vystúpenie v kultúrnom dome „Deň matiek“,
-	školský výlet Pribylina, prehliadka železničky,
-	návšteva 1. ročníka ZŠ,
-	MDD – deň detskej radosti, realizovaný v školskej záhrade,
-	rozlúčka s predškolákmi, s tetami kuchárkami,
-	noc odvahy na tému „Z rozprávky do rozprávky“.
-	slávnostné ukončenie školského roka 2021/2022.

6. Spolupráca s rodičmi:
      Na rodičovských združeniach sme sa  s rodičmi stretli 1x, organizovali sme osadenie domčekov do  školskej záhrady. 
      Konzultačné hodiny prebiehali po dohode s rodičmi priamo, alebo na základe  telefonického dohovoru. 

7.Krúžková činnosť:                                                                                                                                                             
V tomto školskom roku mali deti možnosť navštevovať :    - výtvarný odbor SUŠ DOTYK
                                                                                      
                                                                                               - anglický jazyk „Skoré začiatky“ 

8. Ďalšie informácie o MŠ:
Materská škola pracuje od  školského roka 2009/2010 v zmysle  Školského zákona 245/2008 Z.z.  a v šk. roku 2016/2017 začala pracovať podľa ŠVP schváleného 6. Júla 2016. 

 Prerokované v pedagogickej rade dňa 30. 8. 2022               

 Vyhotovil:           Kašáková Miroslava
                             zástupkyňa ZŠ s MŠ pre materskú školu